b'\n_START_ARTICLE_\nMig og min n\xc3\xa6se\n_START_SECTION_\nHandling\n_START_PARAGRAPH_\nZiska er f\xc3\xb8dt og opvokset i Sverige, men bliver ofte spurgt, hvor hun kommer fra. Hun ser nemlig ikke svensk ud. Ziska mener, at hendes n\xc3\xa6se er \xc3\xa5rsagen til misforst\xc3\xa5elserne, og vil derfor finde sin identitet og have en svensk n\xc3\xa6se. Hun bor i K\xc3\xb8benhavn med sin familie, men har fundet ud af, at hun m\xc3\xa5 v\xc3\xa6re svensk og dansk p\xc3\xa5 sin egen m\xc3\xa5de. Der er nemlig meget forvirring omkring, hvad hun er: svensk, dansk, parsi, indvandrer? Tingene bliver hurtigt komplicerede, n\xc3\xa5r man er f\xc3\xb8dt i \xc3\xa9t land, er gift med en mand fra et andet land, ens for\xc3\xa6ldre er fra to forskellige tredje lande, og den ene af dem er f\xc3\xb8dt i et fjerde. Og s\xc3\xa5 er der den d\xc3\xa9r n\xc3\xa6se! En film om identitet, integration og nationalitet. Ziska Szemes er uddannet animator og blander her dokumentar med animation.'